[{"text_idx": "#000003", "text": "Dydy Richard a Claire Rees ddim yn ofn o ychydig o waith caled; maen nhw\u2019n credu bod unrhyw beth yn bosibl gyda\u2019r meddylfryd cywir! Ar o\u0302l sefydlu eu hysgol sledio cw\u0302n naw mlynedd yn o\u0302l, maen nhw\u2019n byw\u2019r freuddwyd! Dyma drefnu cyfweliad a\u0302 Claire i ddarganfod mwy..."}, {"text_idx": "#000009", "text": "Trwy ein gwaith yn o\u0302l yng Nghymru. Symudodd Richard i Sweden gyda\u2019i wraig a\u2019i deulu ac roeddwn i\u2019n dal i fyw yng Nghymru gyda fy ngw\u0302r. Daeth y ddwy briodas i ben, ac fe wnaeth Richard fy ngwahodd i Sweden ar gyfer ein de\u0302t cyntaf! Chwe mis yn ddiweddarach symudais i yma ac mae\u2019r gweddill yn hanes!"}, {"text_idx": "#000011", "text": "Roedd hi\u2019n heriol iawn, ac mae\u2019n parhau i fod yn heriol. Mae\u2019r ddwy wlad yn brydferth yn eu ffyrdd eu hunain, ond mae\u2019r diwylliant, ffordd o fyw, y tymhorau a\u2019r bobl yn wahanol iawn. Mae\u2019r Cymry yn agored ac yn allblyg iawn ac mae\u2019r Swedeniaid yn fwy mewnblyg, ond ar o\u0302l i chi ddod i\u2019w hadnabod maen nhw\u2019n llawer o hwyl hefyd!"}, {"text_idx": "#000012", "text": "Sut ddechreuodd yr ysgol sledio cw\u0302n?"}, {"text_idx": "#000013", "text": "Symudodd Richard yma gydag wyth ci; mae\u2019n caru cw\u0302n ac rwy\u2019n credu ei fod yn debyg i gi yn y ffordd mae\u2019n cysgu a bwyta! Pan symudais i yma, fe wnaethom ddatblygu\u2019r busnes gyda\u2019n gilydd ac roedd hynny naw mlynedd yn o\u0302l. Rydyn ni\u2019n weithgar iawn; os ydych chi eisiau rhywbeth, mae\u2019r cyfan yn eich meddylfryd. Rydyn ni\u2019n brawf o hynny!"}, {"text_idx": "#000015", "text": "Ydy, ond mae hi\u2019n waith caled hefyd! Bellach mae gennym 80 ci. Maen nhw\u2019n dod yn gyntaf; mae hi fel cael 80 o blant oherwydd mae gan bob un ohonyn nhw eu personoliaethau eu hunain. Rydym yn bridio ein rhai ein hunain ac wedi prynu grwpiau o gw\u0302n hefyd. Mae\u2019n costio dros \u00a31,000 y mis i\u2019w bwydo; nid hwn yw\u2019r busnes i fod ynddo os ydych chi eisiau gwneud arian! Yn wahanol i bobl, mae\u2019r cw\u0302n yn cael eu hegni o brotein ac maent angen llawer ohono gan eu bod nhw\u2019n gweithio mor galed. Mae eu lles yn bwysig iawn i ni, a dyna beth mae ein cwsmeriaid yn ei garu amdanon ni; maen nhw\u2019n gwybod bod ein cw\u0302n yn derbyn gofal da."}, {"text_idx": "#000018", "text": "Ydy, mae wedi cael effaith arnom ni a\u2019r diwydiant twristiaeth. Rwy\u2019n rhedeg y gwesty wrth ymyl ein hysgol cw\u0302n, ac mae hynny hefyd wedi cael ei hitio\u2019n galed. Mae Richard wedi bod yn defnyddio ei sgiliau gwaith saer i wneud gwaith arall i sicrhau y gallwn fwydo\u2019r cw\u0302n trwy\u2019r ychydig fisoedd nesaf. Ers ffilmio\u2019r rhaglen \u2018Escape to The Wild\u2019 gyda Kevin McCloud, mae ein busnes wedi bod yn brysur iawn ac mae pobl yn archebu ym mhell o flaen llaw, felly rydyn ni\u2019n gwybod y byddwn ni\u2019n iawn."}, {"text_idx": "#000025", "text": "Rydyn ni\u2019n caru ein bywyd yma. Mae\u2019n waith caled ac yn ystod misoedd y gaeaf does dim llawer o olau dydd, ond rydyn ni wrth ein boddau. Ein breuddwyd yw byw mewn caban pren unwaith eto, ond rwyf eisiau trydan a dw\u0302r sy\u2019n rhedeg y tro nesaf! Rydym o hyd yn addasu ac yn meddwl am syniadau newydd. Rwy\u2019n edrych ymlaen at yr hyn sydd ar y gweill i ni Gymry yn Sweden!"}, {"text_idx": "#000026", "text": "Diolch i Claire a Richard am rannu eu stori a phob hwyl i gyda\u2019r busnes yn Sweden!"}]